કંગના રાણાવતની ફિલ્મ 'સિમરન' રિલીઝ થતાં પહેલાં તેણે એ વાત પાકી કરી લીધી હતી કે, દરેક સમાચાર પત્ર, ટીવી ચેનલ અને વેબસાઇટ પર તેનું નામ હોય. તેણે આ જાણી જોઇને કર્યું હોય કે અનાયાસે, પરંતુ આજ-કાલ તે પોતાની ફિલ્મો કરતા પણ વધારે લવ લાઇફને કારણે ચર્ચામાં છે. 'આપ કી આદાલત'માં તેણે કરેલ ખુલાસાઓ, ત્યાર પછીના નિવેદનો અને એઆઇબી વીડિયો, દરેક જગ્યાએ કંગનાનું નામ જોવા મળે છે. એવામાં ઇન્ડસ્ટ્રીમાંથી કંગનાને એક-બે લોકોએ સપોર્ટ પણ કર્યો છે, તો કેટલાક વખોડી રહ્યા છે.